બાબરા. સાવરકુડલા,તા. ૨૦:બાબરા તાલુકા પંચાયતની કચેરી પડવાની વાંકે ઉભી છે અને કચેરીની અંદર કામ કરતા કર્મચારીઓ જીવના જોખમે પોતાની ફરજ બજાવી રહ્યા છે તેમજ અહીં આવતા અરજદાર પર પણ જોખમ તોળાઈ રહ્યું છે ત્યારે વખતો વખત સ્થાનિક અગ્રણીઓ દ્વારા રાજય સરકારમાં રજુઆત કરી તાલુકા પંચાયતની કચેરી નવી બનાવવાની પ્રબળ માંગ કરવામાં આવી હતી ત્યારે રાજય સરકાર દ્વારા બાબરાની તાલુકા પંચાયતની કચેરી અઢી કરોડના ખર્ચે બનાવવાની મંજૂરી આપવામાં આવી હતી પણ મંજૂરીને વર્ષોના વહાણા વીતી ગયા હતા પણ સ્થાનિક તંત્ર દ્વાર કોઈ નક્કર કાર્યાવહી નહિ કરવામાં આવતા સ્થિતિ જેમની તેમ રહી હતી.